เปิดเฟ้นลงทุนเฉพาะตัว
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — ตลท.ชูคอนเซปต์ “ความสำเร็จการลงทุน คุณสร้างได้” หวังให้ตลาดทุนเป็นที่พึ่ง ตั้งเป้าผู้ร่วมงาน 1.2 แสนราย เพิ่ม 20% เกิดธุรกรรม 1.5 หมื่นรายการ
นายจรัมพร โชติกเสถียร กรรมการและผู้จัดการตลาดหลัก ทรัพย์แห่งประเทศไทย (ตลท.) เปิดเผยว่า ตลท.จะจัดมหกรรมการลงทุนครบวงจร SET in the City ครั้งที่ 7 วันที่ 1821 พ.ย.นี้ ณ ศูนย์การค้าสยามพารากอน 
สำหรับงานปีนี้จัดอยู่ภายใต้แนว คิด “ความสำเร็จทางการลงทุน คุณสร้างได้ : SET Your Future” เพื่อตอบสนองความต้องการทุกด้านการลงทุนของคนไทย โดยหวังว่า งานนี้จะเป็นศูนย์กลางที่นำเสนอวิธี ข้อมูล ความรู้ ช่องทางบริการ ซึ่งเป็นสิ่งสำคัญในการสร้างความมั่งคั่งและความสำเร็จในการลงทุนของแต่ละคน 
ที่ผ่านมาเศรษฐกิจไทยเติบโตขึ้น ส่งออกเติบโตขึ้น แต่ผู้ประกอบการหรือคนส่วนใหญ่ได้ประโยชน์มาก กว่ากัน หรือที่ผ่านมาหุ้นปรับขึ้นต่อเนื่อง นักลงทุนรายย่อย หรือสถาบัน หรือบริษัทจดทะเบียนได้ผลดี งานนี้จึงอยากให้ผู้เข้ามาร่วมงานได้มาหาคำตอบ และหาแนวทางการลงทุนในแบบเฉพาะของตนเองในหลากผลิตภัณฑ์ ไม่ใช่เฉพาะสินค้าหุ้นหรือกองทุนรวมเหมือนที่ผ่านมา
นายภากร ปีตธวัชชัย รองผู้จัดการสายงานการตลาด ตลท. กล่าวว่า ปีนี้ตั้งเป้าว่าจะมีผู้ร่วมงานเพิ่มเป็น 1.2 แสนราย เติบโต 20% จากปีก่อนที่ 1 แสนราย ขณะที่คาดว่าปีนี้จะเกิดธุรกรรมทางการเงินขั้นต่ำที่ 1.5 หมื่นรายการ ซึ่งเพิ่มขึ้นจากปีก่อนที่ทำได้ 1.4 หมื่นรายการ จากเป้าหมายเพียง 1 หมื่นรายการ 
นอกจากนั้น งาน SET in the City ครั้งนี้ ตลท.ให้โจทย์กับพันธมิตร ตั้งแต่บริษัทหลักทรัพย์ (บล.) บริษัทหลักทรัพย์จัดการกองทุน (บลจ.) บริษัทประกัน บริษัทที่ซื้อขายสัญญาทองคำล่วงหน้า (โกลด์ฟิวเจอร์ส) หน่วยงานรัฐบาล ฯลฯ หรือแม้แต่หน่วยงานให้ความรู้ของ ตลท.เองที่ร่วมออกบูธทั้งหมด 90 บูธ ว่าจะต้องมีการสื่อสารและให้คำแนะนำด้วยภาษาที่เข้าใจได้ง่ายที่สุด ไม่ใช่ยังเป็นภาษาการลงทุนที่นักลงทุนเข้าถึงยากอย่างที่ผ่านมา